So isch es denn au cho. Nach 8 Taeg San Pedro simer 3 Doerfer wiiter nach San Marcos. Mir haend det denn bi eusem Shiatsulehrer im Hus gwohnt, wo eifach HAMMER gsi isch. Isch uf eme Huegel mit Ussicht uf dae See vo allne Siite. Es isch e Art e WG det und mir haend immer zaeme koched. Han det sogar en Walliser atroffe!:-) Denn sind nach es paar Taeg no 2 Duetschi acho. Mit dae Silvia hani mi vo Afang a mega guet verstande. Sie  isch mit ihrere Schwoester dae Verena und ihrem Fruend em Lari da gsi. Die 2 wohned in Xela. Ich han mi zudem mega gfreut, mal choene Duetsch zrede, will alli Touris eifach nur Englisch redet und ichs so richtig satt han. Ez isch wieder chli besser, aber ez chani au wieder meh Spanisch rede. 5 Huend haend au no idem Hus gwohnt, zudem Spinne und Skorpion!!:-( Die Spinne sind au dae Grund gsi, werumi mis Bett uf em Dachstock mit Sicht uf dae See verlah han und in Hauptstock zueglet bin, det bini nur vo 1  Spinne verfolgt worde. Zudem hani min Schlafsack so zuegzoge, das nur min Nasespitz fuere gluegt haet.:-) Ja und denn hani jede Tag oepe 2 Stund Shiatsuunterricht gha. Bruch also denn zrug ide Schwiiz es paar Koerper zum uebe!:-) Yoga hani au fast jede Tag gmacht, dVerena isch drum Yogalehrerin.